Source: https://www.monitoruldegalati.ro/sport/csm-arcada-a-gasit-antidotul-pentru-dinamo-si-s-a-distantat-in-fruntea-clasamentului.html
Timestamp: 2020-07-02 09:41:28+00:00

Document:
CSM Arcada a găsit antidotul pentru Dinamo şi s-a distanţat în fruntea clasamentului - Monitorul de Galati - Ziar print si online
CSM Arcada a găsit antidotul pentru Dinamo şi s-a distanţat în fruntea clasamentului Recomandat
Divizia A1 la volei masculin a programat miercuri seara jocurile celei de-a 14-a etape a Diviziei A1 la volei masculin. Derbiul rundei a adus faţă în faţă în sala Polivalentă Dunărea primel două clasate, CSM Arcada Galaţi şi Dinamo Bucureşti. Partida s-a jucat sub presiune din cauza mizei şi a războiului psihologic care a fost creat de bucureşteni, care au vrut să amâne meciul din cauza suspicinii de viroză acuzată de câţiva jucători pentru o dată inacceptabilă pentru campioana României din cauza calendarului competiţional încărcat. Dinamoviştii, poate din cauza temperaturii, s-au încălzit mai repede şi şi-au adjudecat primul set. Echipa antrenată de Sergiu Stancu şi Răzvan Tănăsescu, sprijinită de inimosul public gălăţean, nu a acuzat şocul, şi-a intrat în ritm şi a condus ostilităţile, reuşind să obţină o victorie scontată de trei puncte.
„Un meci greu aşa cum ne aşteptam cu toţii. Dinamo şi-a arătat colţii în primul set pe care l-a câştigat. Băieţii mei au arătat tărie de caracter, au rămas uniţi şi am putut să revenim şi să obţinem o victorie care ne consolidează poziţia de lider. Chiar dacă mă repet încă odată, mulţumim publicului, este foarte important să ne încarce cu energie pozitivă”, a declarat la final tehnicianul gălăţean Sergiu Stancu. Rezultat final: CSM Arcada - Dinamo 3-1 (-22, 21, 21, 15). Echipa gălăţeană a început în formula: Kollo 8 puncte, Georgiev, Klapwijk 31 p, Bala 5 p, Bissette 8 p, Hernan 2 p - Cabrera, libero. Au mai intrat: Talpă 9 p Matei 1 p, Gorchaniuk 2 p, Cuciureanu, Carrasco. CSM Galaţi conduce în clasament cu 38 de puncte, la şase lungimi de ocupanta locului 2, Dinamo Bucureşti.
Al doilea cuplaj consecutiv
Sâmbătă, 8 februarie, în sala Dunărea este programat cel de-al doilea cuplaj din acest an. De la ora 17.00 este programată partida CSM Arcada - U Cluj Napoca din cadrul celei de-a 15-a etape la masculin. „Este adevărat că suntem mari favoriţi, dar trebuie să tratăm adversarul cu maximă seriozitate, U Cluj a învins de trei puncte etapa trecută Zalăul şi sunt convins că va veni să-şi joace şansa la Galaţi”, a precizat antrenorul echipei gălăţene, Sergiu Stancu.
Partida vedetă a cuplajului va aduce faţă în faţă, de la ora 19.00, echipele feminine CSU Belor - CSO Voluntari. „Adversarele noastre s-au întărit în perioada dintre tur şi retur, banca tehnică a fost preluată de Valerijan Luka, au venit 3 jucătoare din Serbia, iar în etapa precedentă au furnizat surpriza şi au învins pe CSM Lugoj. Le-am avertizat pe fete să fie concentrate şi sunt convins că vom obţine toate punctele puse în joc”, ne-a precizat antrenorul principal de la CSU Belor, Bogdan Paul. Echipa gălăţeană se află pe locul 6 în clasament cu 23 de puncte la cinci lungimi în spatele ocupantei locului 5, CSM Lugoj, dar virtual calificată în play-off-ul 1-6.
https://www.monitoruldegalati.ro/sport/csm-arcada-a-gasit-antidotul-pentru-dinamo-si-s-a-distantat-in-fruntea-clasamentului.html#sigProGalleria6dab6b7dc8
« Grupa 2008 de la Academia Phoenix merge la turneul final
Handbalistele de la CSM Galaţi au marcat 48 de goluri cu Ştiinţa Bacău »

References: CSM 
 CSM 
 CSM 
 CSM 
 CSM 
 CSM 
 CSM 
 CSM